Document ID: 31992R3577

Reference:
EUR-Lex - 31992R3577 - HU
Fontos jogi nyilatkozat
|
31992R3577
Hivatalos Lap L 364 , 12/12/1992 o. 0007 - 0010 finn különkiadás fejezet 6 kötet 3 o. 0203  svéd különkiadás fejezet 6 kötet 3 o. 0203
A Tanács 3577/92/EGK rendelete(1992. december 7.)a szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásárólAZ EURÓPAI UNIÓ TANÁCSA,tekintettel az Európai Gazdasági Közösséget létrehozó szerződésre és különösen annak 84. cikke (2) bekezdésére,tekintettel a Bizottság módosított javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel 1992. június 12-én az Európai Parlament elfogadta állásfoglalását a tengeri kabotázs liberalizálásáról, valamint annak gazdasági és szociális következményeiről;mivel a Szerződés 61. cikkével összhangban a tengeri közlekedési szolgáltatások nyújtásának szabadságát a fuvarozásra vonatkozó cím rendelkezései szabályozzák;mivel a belső piac létrehozásához szükséges a tagállamokon belüli tengeri fuvarozási szolgáltatásokkal kapcsolatos korlátozások megszüntetése; mivel a belső piac olyan területen jön létre, ahol biztosított az áruk, a személyek, a szolgáltatások és a tőke szabad mozgása;mivel ennek érdekében a szolgáltatások szabad mozgását alkalmazzák a tengeri fuvarozási szolgáltatásokra a tagállamokon belül;mivel e szolgáltatás szabad mozgásának kedvezményezettjei a közösségbeli hajótulajdonosok, akik a tagországok valamelyikében bejegyzett és lobogója alatt hajózó hajót üzemeltetnek, függetlenül attól, hogy rendelkezik-e a tagállam tengerparttal;mivel e szabadság ki lesz terjesztve Euros-lajstromozású hajókra is, amint e regisztert elfogadták;mivel a verseny torzításának megelőzésére a part menti kereskedelmi hajózási szolgáltatásokat végző közösségbeli hajótulajdonosoknak meg kell felelniük abban a tagállamban az összes, a kabotázsszolgáltatások nyújtásához szabott feltételnek, amelyben a hajójuk be van jegyezve; mivel azok a közösségbeli hajótulajdonosok, amelyek egy tagállamban bejegyzett hajót közlekedtetnek és nem rendelkeznek a kabotázs jogával az adott tagállamban, szintén kedvezményezettjei lehetnek ennek a rendeletnek egy átmeneti időszakban;mivel e szolgáltatás szabad mozgásának megvalósítása fokozatosan, és nem szükségszerűen megegyező módon megy végbe az összes érintett szolgáltatás esetén, figyelembe véve az egyes speciális szolgáltatások természetét, valamint a Közösségen belüli, különböző fejlettségű gazdaságok által tett erőfeszítések mértékét;mivel az érintett hajótulajdonosokra különféle jogokat és kötelezettségeket ruházó különböző közszolgáltatások bevezetése jogosnak tekinthető, hogy biztosított legyen a szigetek felé, felől és között a megfelelő rendszeres fuvarozási szolgáltatás, azzal a feltétellel, hogy ezek a szabályok nemzetiségi vagy lakóhely szerinti megkülönböztetés nélkül alkalmazandók;mivel olyan rendelkezéseket fogadnak el, amelyek lehetővé teszik a tengeri kereskedelmi hajózásban érdekelt piacok súlyos zavarai vagy vészhelyzet esetén biztonsági intézkedések meghozatalát; mivel erre a célra megfelelő döntéshozatali eljárást dolgoznak ki;mivel a belső piac megfelelő működésének biztosítása iránti igényre való tekintettel, valamint a tapasztalatok fényében az esetleges átalakulásokra, a Bizottság jelentést készít e rendelet végrehajtásáról, és amennyiben szükséges, további javaslatokat nyújt be,ELFOGADTA EZT A RENDELETET:1. cikk(1) 1991. január 1-jétől a tengeri fuvarozási szolgáltatások (tengeri kabotázs) szabad mozgása érvényes azokra a közösségbeli hajótulajdonosokra, akik egy tagállamban jegyeztették be hajóikat és ezen tagállam lobogója alatt hajóznak, azzal a feltétellel, hogy ezek a hajók megfelelnek minden előírásnak, amely az adott tagállamban a tengeri kabotázs nyújtására vonatkozik, ideértve az Euros-lajstromozású hajókat is, miután a Tanács jóváhagyta ezt a lajstromot.(2) Eltérés esetén, az (1) bekezdés szerinti rendelkezések végrehajtása, amelyek előírják, hogy a hajók az adott időpontban feleljenek meg minden, a bejegyzés tagállamában hatályos, a kabotázs nyújtására vonatkozó feltételnek, 1996. december 31-ig átmenetileg felfüggeszthető.2. cikkE rendelet alkalmazásában:1. "tengeri fuvarozási szolgáltatások egy tagállamon belül (tengeri kabotázs)", olyan szolgáltatások, amelyeket rendszerint díjazás fejében végeznek, és különösen magukban foglalják:a) kontinentális kabotázs: utasok vagy áruk tengeri fuvarozása a kontinensen található kikötők között, egyazon tagállam kontinensen lévő kikötői között, szigeteken történő kikötés nélkül;b) part menti kereskedelmi hajózási szolgáltatások: utasok vagy áruk tengeri fuvarozása egy tagállam bármely kikötője vagy a szóban forgó tagállam kontinentális talapzatán fekvő bármely létesítménye vagy építménye között;c) szigetközi kabotázs: utasok vagy áruk fuvarozása tengeren:- egyazon tagállam partvonalán és egy vagy több szigetén fekvő kikötői,- egyazon tagállam egy vagy több szigetén fekvő kikötői között.Ceuta és Melilla szigeti kikötőnek tekintendő;2. "közösségi hajótulajdonos":a) egy tagállam állampolgárai, akik egy tagállamban letelepedtek, és akik e tagállamban az ott hatályos jogszabályokkal összhangban hajózási tevékenységet kezdtek és folytatnak;b) egy tagállam hatályos jogszabályaival összhangban alapított hajózási társaságok, amelyek üzleti tevékenysége, valamint a tényleges irányítása egy tagállamban van;vagyc) egy tagállam közösségen kívül letelepedett állampolgárai, vagy a közösségen kívül székhellyel rendelkező hajózási társaságok, amelyeket egy tagállam állampolgárai irányítanak, amennyiben a hajóik egy tagállamban lettek hajólajstromba véve és a tagállam lobogója alatt hajóznak az adott tagállam jogszabályaival összhangban;3. "közszolgáltatási szerződés": egy tagállam hatáskörrel rendelkező hatóságai és egy, a közösségbeli hajótulajdonos között abból a célból létrejött szerződés, hogy megfelelő közcélú fuvarozási szolgáltatást nyújtson.A közszolgáltatási szerződés különösen a következőkre terjedhet ki:- fuvarozási szolgáltatások, amelyek kielégítenek meghatározott, a folyamatosságra, a járatsűrűségre, a kapacitásra és a minőségre vonatkozó előírásokat,- kiegészítő fuvarozási szolgáltatások,- meghatározott díjú és adott feltételek melletti fuvarozási szolgáltatások, különösen bizonyos utaskör és bizonyos útvonalak tekintetében,- szolgáltatások hozzáigazítása tényleges igényekhez;4. "közszolgáltatási kötelezettségek": olyan kötelezettségek, amelyeket a közösségbeli hajótulajdonos, amennyiben a saját kereskedelmi érdekeit tartaná szem előtt, nem vállalna, illetve azonos mértékben vagy azonos feltételek mellett nem vállalna;5. "a belső fuvarozási piac súlyos zavara": az adott piacra jellemző problémák megjelenése, amelyek- valószínűleg súlyos és feltehetőleg hosszan tartó túlkínálathoz vezethetnek,- tengeri kabotázstevékenységből erednek vagy az teszi őket súlyosabbá,- jelentős fenyegetést jelentenek nagyszámú, közösségbeli hajótulajdonos pénzügyi stabilitására és megélhetésére,feltéve hogy a rövid távú és a középtávú előrejelzések nem jeleznek semmilyen alapvető és tartós javulást a kérdéses piacon.3. cikk(1) A kontinentális kabotázsszolgáltatást nyújtó és vonalhajózásban részt vevő hajók számára a személyzettel kapcsolatos minden ügy annak az államnak a joghatósága alá tartozik, amelyben a hajót lajstromozták (amely lobogója alatt hajóznak), kivéve a 650 bruttó regisztertonna űrtartalomnál kisebb hajókat, amelyek esetében a fogadó ország feltételeit kell alkalmazni.(2) Szigetközi kabotázsszolgáltatást nyújtó hajók esetén a személyzettel kapcsolatos minden ügy annak az országnak a joghatósága alá tartozik, amely területén a hajó a tengeri fuvarozási szolgáltatást végzi (fogadó ország).(3) 1999. január 1-jétől kezdve azonban a 650 bruttó regisztertonna űrtartalomnál nagyobb, szigetközi kabotázsszolgáltatást nyújtó teherhajók esetén, amikor azok útja egy olyan utat követ vagy előz meg, amely egy más államba irányul vagy államból történik, a személyzettel kapcsolatos minden ügy annak az országnak a joghatósága alá tartozik, amelyben a hajót lajstromozták (amely lobogója alatt hajóznak).(4) A Bizottság mélyreható elemzést készít a szigetközi kabotázs liberalizációjának gazdasági és szociális hatásairól, amelyről a jelentését legkésőbb 1997. január 1-jéig a Tanács elé terjeszti.E jelentés alapján a Bizottság javaslatot terjeszt a Tanács elé, amely kiterjedhet a személyzettel kapcsolatos, a 2. és a 3. bekezdés szerinti állampolgársági előírások módosítására annak érdekében, hogy a Tanács megfelelő időben, de még 1999. január 1. előtt egy végleges rendszert alakíthasson ki.4. cikk(1) A tagállamok közszolgáltatási szerződéseket köthetnek a szigetekről vagy a szigetekre irányuló, valamint a szigetek közötti kabotázsban közlekedő hajótársaságokkal, vagy közszolgáltatási kötelezettségeket róhatnak ki a kabotázsszolgáltatás ellátásának feltételeként.Amennyiben egy tagállam közszolgáltatási szerződést köt vagy közszolgáltatási kötelezettséget ró ki, akkor azt az összes közösségbeli hajótulajdonossal szemben a megkülönböztetés tilalmának elvét követve kell megtennie.(2) Közszolgáltatási kötelezettségek elrendelésekor a tagállamok csak a kiszolgálandó kikötőkre, a rendszerességre, a folyamatosságra, a járatsűrűségre, a szolgáltatás ellátásának képességére, a felszámítandó díjakra és a hajók személyzettel való ellátására nézve írhatnak elő kötelezettségeket.Amennyiben szükséges, minden közösségbeli hajótulajdonos részére ellentételezés jár a közszolgáltatási kötelezettségek teljesítéséért.(3) A már megkötött közszolgáltatási szerződések hatályban maradhatnak a lejáratuk napjáig.5. cikk(1) A belső fuvarozási piacnak a kabotázsliberalizációból eredő súlyos zavara esetén a tagállamok kérhetik a Bizottságot biztonsági intézkedések elfogadására.A Bizottság a tagállamtól beérkező kérelem kézhezvételétől számított 30 munkanapon belül a többi tagállammal történő konzultáció után szükség esetén határoz a bevezetendő biztonsági intézkedésekről. Ezek között az intézkedések között szerepelhet az érintett terület 12 hónapot meg nem haladó időtartamra történő kivétele e rendelet hatálya alól.A Bizottság tájékoztatja a Tanácsot és a tagállamokat minden, a biztonsági intézkedésekkel kapcsolatos döntésről.Amennyiben 30 munkanap elteltével Bizottság nem hoz döntést, az érintett tagállam jogosulttá válik a kért intézkedés alkalmazására mindaddig, amíg a Bizottság nem határoz.Vészhelyzet esetén azonban a tagállamok egyoldalúan is meghozhatják a megfelelő előzetes intézkedéseket, amelyek legfeljebb 3 hónapig maradhatnak hatályban. Ilyen esetben a tagállamok azonnal tájékoztatják a Bizottságot az intézkedések elfogadásáról. A Bizottság hatályon kívül helyezheti az intézkedéseket, vagy módosításokkal vagy módosítások nélkül jóváhagyhatja azokat, mindaddig, amíg meg nem születik a második albekezdés szerinti végleges határozat.(2) A Bizottság a tagállamokkal folytatott konzultációt követően saját kezdeményezésére is fogadhat el biztonsági intézkedéseket.6. cikk(1) Eltérés útján a következő, a Földközi-tengeren, Spanyolország, Portugália és Franciaország partjai mentén végzett tengeri fuvarozási szolgáltatások vonhatók ki e rendelet hatálya alól:- körutazások 1995. január 1-jéig,- stratégiai termékek fuvarozása (olaj, olajtermékek és ivóvíz) 1997. január 1-jéig,- 650 bruttó űrtartalomnál kisebb hajók által nyújtott szolgáltatások 1998. január 1-jéig,- menetrend szerinti utasfuvarozási és kompszolgáltatások 1999. január 1-jéig.(2) Eltérés útján a szigetközi kabotázsszolgáltatások a Földközi-tengeren és a kereskedelmi hajózási szolgáltatások a Kanári-, Azori- és Madeira-szigetcsoportokon, Ceután és Melillán, a francia szigeteken az Atlanti-óceán partja mentén, a francia tengerentúli területeken időszakosan kivonhatók e rendelet hatálya alól 1999. január 1-jéig.(3) A társadalmi-gazdasági kohézió miatt a (2) bekezdés szerinti eltérés Görögországban a menetrend szerinti utasszállító szolgáltatást nyújtó hajók és a 650 bruttó űrtartalomnál kisebb, kompszolgáltatást nyújtó hajók esetében meghosszabbítható 2004. január 1-jéig.7. cikkAz e rendelet hatálya alá tartozó ügyekre a Szerződés 62. cikke vonatkozik.8. cikkA Szerződésnek a letelepedési jogra és az e rendeletre vonatkozó rendelkezéseinek sérelme nélkül, egy tengeri fuvarozási szolgáltatásokat nyújtó személy átmenetileg azonos feltételek mellett folytathatja a tevékenységét a tagállamokban, mint amit az adott állam a saját állampolgáraira nézve előír.9. cikkE rendelet végrehajtására vonatkozó törvényi, rendeleti és közigazgatási rendelkezések elfogadása előtt a tagállamok konzultálnak a Bizottsággal. Bármilyen így elfogadott intézkedésről tájékoztatják a Bizottságot.10. cikkA Bizottság 1995. január 1. előtt, majd azt követően minden második évben jelentést nyújt be a Tanácsnak e rendelet végrehajtásáról, és amennyiben szükséges, megteszi a szükséges javaslatokat.11. cikkEz a rendelet 1993. január 1-jén lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1992. december 7-én.a Tanács részérőlaz elnökJ. MacGregor[1] HL C 73., 1991.3.19., 27. o.[2] HL C 295., 1990.11.26., 687. o., valamint az 1992. november 20-án adott vélemény (még nem jelent meg a Hivatalos Lapban).[3] HL C 56., 1990.3.7., 70. o.--------------------------------------------------

Summary:
A szolgáltatásnyújtás szabadsága az EU-n belül (óceáni kereskedelem)
A szolgáltatásnyújtás szabadsága az EU-n belül (óceáni kereskedelem)
E rendelet célja az Európai Unión (EU-n) belüli tengeri fuvarozással kapcsolatos szolgáltatásnyújtás szabadságára vonatkozó korlátozások felszámolása.
JOGI AKTUS
A Tanács 3577/92/EGK rendelete (1992. december 7.) a szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásáról.
ÖSSZEFOGLALÓ
Hatály
E jogszabály biztosítja - valamely adott uniós országon belül - egy másik uniós országban bejegyzett hajózási társaságok vagy állampolgárok részére a (tengeri kabotázsként ismert) tengeri fuvarozással kapcsolatos szolgáltatások nyújtására való jogot, feltéve ha azok a kabotázsszogáltatások nyújtására vonatkozóan előírt valamennyi feltételnek megfelelnek az adott országban. Az EU-n kívül bejegyzett, de uniós polgárok által ellenőrzött hajózási társaságok is nyújthatnak efféle szolgáltatásokat.
A rendelet a következő fogalmakat határozza meg: „a tengeri fuvarozással kapcsolatos szolgáltatások valamely uniós országon belül (tengeri kabotázs)”, „közösségi hajótulajdonos”, „közszolgáltatási szerződés”, „közszolgáltatási kötelezettségek”, és „a belső fuvarozási piac súlyos zavara”.
Személyzet
A fuvarozási szolgáltatás jellegétől függően a személyzettel kapcsolatos minden ügy annak az uniós országnak a joghatósága alá tartozik, amelyben a hajót lajstromozták (amely lobogója alatt hajóznak) vagy amely területén a hajó a tengeri fuvarozási szolgáltatást végzi (fogadó ország).
Közszolgáltatás
Az uniós országok közszolgáltatási kötelezettségek alá vethetik a fuvarozási szolgáltatási jogot, vagy közszolgáltatási szerződéseket köthetnek a partvonal és a szigeteik, valamint a szigetek közötti megfelelő kabotázsszolgáltatás fenntartása érdekében.
Biztonsági intézkedések
Amennyiben a piac kabotázsszolgáltatások előtti megnyitása olyan problémákat (például súlyos túlkínálatot) okoz, amelyek a hajózási társaságok pénzügyi túlélését veszélyeztetik, a Bizottság biztonsági intézkedéseket vezethet be. Ezek között az intézkedések között szerepelhet az érintett terület ideiglenes kivétele e rendelet hatálya alól.
Megkülönböztetésmentesség
Ugyanez vonatkozik a tengeri fuvarozási szolgáltatást a saját uniós országától eltérő uniós országban nyújtó személyre, mégpedig azonos feltételek mellett, mint amiket az adott ország a saját állampolgáraira nézve előír.
Ütemterv
A tengeri kabotázs liberalizációjára 1993. január 1-jén került sor. Franciaországban, Olaszországban, Görögországban, Portugáliában és Spanyolországban a kontinentális kabotázst fokozatosan liberalizálták a fuvarozási szolgáltatások valamennyi típusa tekintetében kidolgozott egyedi ütemtervnek megfelelően. A kontinentális és szigetközi kabotázst az említett országok tekintetében 1999-ben liberalizálták. A mentesség Görögország tekintetében 2004-ig meghosszabbítható a menetrend szerint közlekedő utasok és a könnyebb fuvarozás, valamint a 650 bruttó űrtartalomnál kisebb hajók esetében. Horvátország tekintetében 2016. december 31-ig biztosított a mentesség a hatályos közszolgáltatási szerződések és a 650 bruttó űrtartalomnál kisebb hajók igénybevételével horvát kikötők között végzett tengeri utaztatásra, mely kikötőket 2014. december 31-ig csak horvát hajók használhatnak.
Háttér
További információk ezen a honlapon találhatók.
HIVATKOZÁSOK
Jogi aktus
Hatálybalépés
Az átültetés határideje a tagállamokban
Az Európai Unió Hivatalos Lapja
3577/92/EGK rendelet
1993.1.1.
-
HL L 364., 1992.12.12.
Módosító jogszabály
Hatálybalépés
Az átültetés határideje a tagállamokban
Hivatalos Lap
Horvátország csatlakozására vonatkozó feltételekről szóló jogi aktus
2013.7.1.
-
HL L 112., 2012.4.24.
KAPCSOLÓDÓ OKMÁNYOK
A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának a szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásáról szóló
3577/92/EGK
tanácsi rendelet értelmezéséről (
COM(2003) 595
végleges - A Hivatalos Lapban még nem tették közzé.)
93/125/EGK
 határozat a
3577/92/EGK
tanácsi rendelet 5. cikke szerinti biztonsági intézkedések Bizottság általi elfogadása iránti Spanyolország által benyújtott kérelemről a szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazása ellen - (Hivatalos Lap L 49., 1993.2.27.)
A határozat felhatalmazza Spanyolországot a spanyol partvonalak a határozatról küldött értesítést követő hat hónapra történő kivételére a 3577/92/EGK rendelet hatálya alól. E kivétel nem vonatkozik az áruelosztó szolgáltatásokra. Amennyiben egyetlen spanyol vízi jármű sem áll rendelkezésre a kabotázsszolgáltatások iránti kereslet kielégítésére, egyéb uniós országok vízi járművei nyújthatják eme szolgáltatásokat.
A Bizottság jelentése a Tanácsnak: Ötödik jelentés a szolgáltatásnyújtás szabadsága elvének a tengeri kabotázsra történő alkalmazásáról szóló 3577/92/EGK tanácsi rendelet végrehajtásáról (2001-2010) (COM(2014) 231 final, 2014.4.22 - A Hivatalos Lapban még nem tették közzé).
Ez a jelentés a következő 4 fejezetre tagolódik:
1.
A Bíróság legutóbbi ítélkezési gyakorlata, valamint az uniós és az EFTA-országok jogalkotási fejleményei.
2.
Az uniós és EFTA-országokban jellemző piaci tendenciák.
3.
A tengeri kabotázzsal kapcsolatos, rendelkezésre álló foglalkoztatási adatok (a megbízható és egyértelmű adatok hiánya miatt ez a rész már nem tartalmazza a személyzeti költségekre vonatkozó statisztikákat).
4.
Következtetések: a rendelet céljának megfelel, további módosításokra nincs szükség. A konzultációk során felvetődött kérdések arra utalnak, hogy a rendelet értelmezése és a végrehajtása tekintetében problémák merülnek fel. E problémákkal atengeri kabotázsról szóló közlemény foglalkozik (lásd a következő bejegyzést).
A Bizottság közleménye a szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásáról szóló 3577/92/EGK tanácsi rendelet értelmezéséről [
COM(2014) 232 final
 , 2014.4.22 - A Hivatalos Lapban még nem tették közzé].
A Bizottság a 3577/92/EGK rendelet 20 éves gyakorlati alkalmazásának tapasztalatai alapján az átláthatóság és a jogbiztonság érdekében úgy határozott, hogy naprakésszé teszi és módosítja a rendelet rendelkezéseinek értelmezését.
E közlemény módosítja és felváltja a Bizottság korábbi 2003. és 2006. évi értelmező közleményeit. A közlemény kizárólag tájékoztatásra, a rendelet értelmezésének megkönnyítésére szolgál, valamint ismerteti, hogy a Bizottság hogyan szándékozik a rendeletet alkalmazni. Nem célja a rendelet módosítása vagy a Bíróság értelmezési hatáskörének megsértése.
Először meghatározza a tengeri kabotázs ágazatában való szolgáltatásnyújtás szabadságának hatályát. Ismerteti, hogy ki veszi igénybe ezt a szabadságot, és emlékeztet arra, hogy a rendelet mely szolgáltatásokra terjed ki.
A rendeletben foglaltak szerint ezután meghatározza a szolgáltatásnyújtás szabadságától való három eltérést:
—
Az uniós országok jogosultak a 650 bruttó regisztertonna űrtartalomnál kisebb hajók, valamint a területükön két kikötő között szigetközi kabotázsszolgáltatásokat nyújtó hajók tekintetében személyzettel kapcsolatos szabályokat kivetni.
—
Az uniós országok közszolgáltatási kötelezettségeket írhatnak elő, valamint közszolgáltatási szerződéseket köthetnek annak érdekében, hogy biztosítsák a szigetekről induló, a szigetekre irányuló, valamint a szigetek közötti, megfelelő és rendszeres árufuvarozási és személyszállítási szolgáltatást.
—
Az uniós országok a belső piac súlyos zavarának elhárítása érdekében biztonsági intézkedések elfogadására kérhetik a Bizottságot.
Végül pedig iránymutatást ad a vasúti és közúti személyszállítási közszolgáltatásról szóló 1370/2007/EK rendeletnek a tengeri kabotázsszolgáltatásokra történő alkalmazásáról.
Utolsó frissítés: 11.08.2014